CELEX: 62012CN0534
Language: da
Date: 2012-11-23 00:00:00
Title: Sag C-534/12 P: Appel iværksat den 23. november 2012 af Luigi Marcuccio til prøvelse af kendelse afsagt af Retten (Tredje Afdeling) den 11. september 2012 i sag T-241/03 REV, Marcuccio mod Kommissionen

9.3.2013   
            
            
               DA
            
            
               Den Europæiske Unions Tidende
            
            
               C 71/5
            
         Appel iværksat den 23. november 2012 af Luigi Marcuccio til prøvelse af kendelse afsagt af Retten (Tredje Afdeling) den 11. september 2012 i sag T-241/03 REV, Marcuccio mod Kommissionen
   (Sag C-534/12 P)
   2013/C 71/08
   Processprog: italiensk
   
      Parter
   
   
      Appellant: Luigi Marcuccio (ved avvocato G. Cipressa)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Kendelse afsagt af Den Europæiske Unions Ret den 11. september 2012 i sag T-241/03 REV ophæves fuldt ud og uden undtagelser.
            
         
               —
            
            
               Principalt
               
                           a)
                        
                        
                           Appellantens begæring af 27. december 2011 om ekstraordinær genoptagelse af kendelse afsagt den 17. maj 2006 af Rettens Første Afdeling i den sag, der allerede verserede for Retten, nemlig T-241/03, der gav anledning til den foreliggende sag, antages til realitetsbehandling, og det fastslås, at sagen skal fortsættes.
                        
                     
                           b)
                        
                        
                           Indstævnte tilpligtes at betale de sagsomkostninger, som appellanten har afholdt i denne sag., eller
                        
                     
         
               —
            
            
               Subsidiært hjemvises nærværende sag til Retten med henblik på, at den træffer fornyet afgørelse om, hvorvidt begæringen af 27. december 2011 kan antages til realitetsbehandling, og i givet fald fortsættes sagen.
            
         
      Anbringender og væsentligste argumenter
   
   
               1)
            
            
               Der er begået procedurefejl, der har skadet appellantens interesser, herunder alvorlige fejlskøn, en fuldstændig mangel på sagsoplysning og en fuldstændig mangel på begrundelse for den appellerede kendelse, b) tilsidesættelse af væsentlige formforskrifter, c) tilsidesættelse af princippet om den ufravigelige kompetencefordeling i relation til den retsinstans, der ifølge lovgivningen skal pådømme en sag, d) tilsidesættelse af artikel 64, stk. 4, første punktum, og artikel 127, stk. 2, i Rettens procesreglement, og dermed af appellantens ret til på et hvilket som helst trin i sagen at foreslå foranstaltninger med henblik på sagens tilrettelæggelse.
            
         
               2)
            
            
               Tilsidesættelse af artikel 44, stk. 1 og 2, i statutten for Den Europæiske Unions Domstol.
            
         
               3)
            
            
               Tilsidesættelse af et princip, der er fastslået i en dom afsagt af en af Unionens retsinstanser, nemlig i EU-Domstolens dom af 13. oktober 1977, i sag C-56/75 REV, Raymond Elz mod Kommissionen for De Europæiske Fællesskaber.
            
         
               4)
            
            
               Fuldstændig mangel på sagsoplysning og begrundelse for den appellerede kendelse, idet der er tale om en urigtig gengivelse og forvanskning af de faktiske omstændigheder og af appellantens argumenter.